Source: http://fin.afterdawn.com/uutiset/artikkeli.cfm/2008/03/06/buffalolta_blu-ray_hd-dvd_komboasema
Timestamp: 2017-03-28 19:36:55+00:00

Document:
Buffalolta ulkoinen Blu-ray ja HD DVD -komboasema - AfterDawn
Buffalolta ulkoinen Blu-ray ja HD DVD -komboasema
Kirjoittaja Ilkka Ketola @ 6.3.2008 14:56 Kommentteja (1)
Verkkotallennusmedioistaan tunnettu Buffalo Technology laajentaa tuotevalikoimaansa optisiin asemiin, ja esitteli tänään jo aiemmin luvatun ulkoisen optisen levyasemansa. Buffalon uutuusasema Blu-ray& HD DVD Combo -levyasema, mallimerkinnältään BRHC-6316U2, osaa nimensä mukaisesti lukea sekä Blu-ray- että HD DVD -levyjä. Lisäksi laite osaa kirjoittaa Blu-ray-levyjä.
Yksi- ja kaksikerroksisten Blu-ray-levyjen luku onnistuu jopa 6-kertaisella nopeudella. DVD-levyjen luku- ja kirjoitusnopeus taas on parhaimmillaan 16-kertainen. HD DVD -levyjen luku on hitainta, niiden luku etenee 3x-nopeudella.
Laiteella onnistuu sekä yksi- että kaksikerroksisten Blu-ray-levyjen kirjoittaminen, joten parhaillaan laitteella voi tallentaa levylle jopa 50 gigatavua dataa. Suuri kapasiteetti mahdollistaa luonnollisesti esimerkiksi paljon tilaa vaativan HD-materiaalin tallentamisen ja toimii näppäränä varmuuskopioalustana niin koti- kuin yrityskäytössä.
Kun formaattisota on jo käytännössä päättynyt Blu-rayn voittoon, on laitteen kyky lukea sekä Blu-ray- että HD DVD -levyjä ehkä hieman aikaansa jäljessä. Toisaalta laite tarjoaa HD DVD -levyjä hankkineille mukavan siirtymäajan ratkaisun ja antaa joka tapauksessa mahdollisuuden olla murehtimatta eri formaateista.
Buffalon komboasema liitetään tietokoneeseen USB-liitännän kautta. Lisäksi Buffalon oman TurboUSB-teknologian luvataan parantavan laitteen suorituskykyä. Aseman mukana toimitetaan Secure Lock Ware for Windows -tietoturvaohjelmisto.
Buffalo Blu-ray & HD DVD Combo -levyasema tulee myyntiin maaliskuun lopussa 490 euron kuluttajahintaan. Laitteelle luvataan kahden vuoden rajoitettu takuu.
AfterDawn laitevertailu: Blu-ray -asematLG GGC-H20LLG GGW-H20LLG GGW-H10NILite-On DX-4O1SPlextor PX-B920SAKaikki Blu-ray-asemat
<HD DVD -soittimen vaihto Blu-ray-soittimeen onnistuu nyt Yhdysvalloissa ja Sveitsissä
>Buffalo päivitti Linktheaterinsa teräväpiirtoaikaan
1 kommentti 17.3.2008 0:58
aika kallis kun LG GGW-H20L saa 230€ tosin se on sisäinen ja tuo ulkoinen

References: HD 
 HD 
 HD 
 HD 
 HD 
 HD 
 HD 
 HD